Diari Oficial de la Generalitat Valenciana


Sumari del DOGV 1015, del 28-02-1989 (1989/813231)

ORDRE de 2 de febrer de 1989, de la Conselleria de Cultura, Educació i Ciència, per la qual s'ofereixen ajuts econòmics per a l'assistència a cursos i activitats de formació permanent que tinguen lloc a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1015

Data del DOGV
:   28-02-1989

Secció del DOGV
:   AUTORITATS I PERSONAL

Número del document
:   1989/813231


Data del document
:   02-02-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de febrer de 1989, de la Conselleria de Cultura, Educació i Ciència, per la qual s'ofereixen ajuts econòmics per a l'assistència a cursos i activitats de formació permanent que tinguen lloc a la Comunitat Valenciana.  
Un dels objectius del programa de formació permanent del professorat que porta a terme aquesta Conselleria es facilitar la participació en cursos i activitats que tinguen com a finalitat la qualificació professional, l'actualització científica de coneixements i la millora en la metodologia didàctica.  
Per això i fent ús de les competències que em confereix l'art. 35 de la Llei de la Generalitat Valenciana 5/1983, de desembre, del Govern Valencià.  
ORDENE:  
Article primer  
S'ofereixen ajuts per a l'assistència a cursos i activitats de formació permanent del professorat que es facen a la Comunitat Valenciana durant l'any 1989, i s'aproven les Bases per què es regiran, que s'inclouen com a Annex d'aquesta Ordre.  
Article segon  
Aquestes ajuts seran sufragades a càrrec de la línia de subvenció 404/000/89 programa 423.10 del pressupost de 1989 i tindràn una dotació global de 09.001.373 de pessetes. Sense prejudici d?allò que anteriorment es diu, els ajuts, els perceptors dels quals siguen funcionaris, seran finançats a càrrec a les aplicacions pressupostàries que a l?efecte determine la natura de la despesa.  
DISPOSICIONS FINALS  
Primera  
Autoritze la Direcció General d'Ordenació i Innovació Educativa a dictar, en l?àmbit de les seues competències, les resolucions que caldran per al desplegament i compliment d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de febrer de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
1. Objecte dels ajuts  
L?objecte dels ajuts serà l?assistència a cursos de requalificació professional, actualització científica o didàctica, jornades, congressos i reunions d'índole anàloga.  
2. Tipus d'ajuts  
Aquests ajuts aniran destinats a cobrir les despeses ocasionades per la matrícula i el desplaçament, sempre que aquest es realitze en un radi superior als 20 km des del domicili del sol·licitant, i la quantia es fixarà individualment tenint en compte les característiques de l'activitat, l?entitat organitzadora i l'adequació al nivell de docència o especialitat que impartesca el sol·licitant. Els ajuts en concepte de matrícula no podran ultrapassar en cap cas el 90% del preu d'aquesta.  
Tindran prioritat els cursos i les activitats organitzades amb el patrocini de la Conselleria de Cultura, Educació i Ciència, requisit que ha de constar en la Convocatòria.  
3. Requisits dels sol·licitants  
Podran beneficiar-se d'aquests ajuts:  
a) Els professors en activitat dels centres públics de la Comunitat Valenciana que pertanyen als casos i a les escales a què fa referència l'Addicional 15 de la Llei 23/1988, de 28 de juliol, de modificació de la Llei de Mesures per a la Reforma de la Funció Pública.  
b) Els professors que fan la docència als centres concertats de la Comunitat Valenciana.  
c) Els membres de la Inspecció Tècnica de la Comunitat Valenciana.  
4. Termini i formalització de sol·licituds.  
Les sol·licituds, que hauran de fer-se almenys 20 dies abans del començament de l'activitat per a la qual se sol·licita l'ajut, podran presentar-se en el Registre General de la Conselleria de Cultura, Educació i Ciència, en els Serveis Territorials, en els Centres de Professors o per qualssevol dels mitjans que estableix l'art. 66 de la Llei de Procediment Administratiu.  
Les sol·licituds s'acompanyaran de la documentació següent:  
a) Instància de sol·licitud segons el model que s'adjunta al final d'aquest Annex.  
b) Original i fotocòpia de la convocatòria de l'activitat a què es vol assistir.  
c) Breu memòria justificativa de la repercusió que l'activitat pot tenir en la millora del treball diari del sol·licitant, i de la possible difusió dels resultats d'aquesta entre els companys de treball.  
d) Pressupost detallat de les despeses.  
e) Currículum vitae del sol·licitant.  
f) Certificat del Director on es justifique que el sol·licitant treballa en el centre, especificant-ne l?especialitat, i si escau, el cicle o l'àrea que ensenya. En el cas dels membres de la Inspecció Tècnica, el certificat serà del Director dels Serveis Territorials.  
g) Declaració jurada de les beques o dels ajuts gaudits a l'empara de convocatòries anteriors realitzades per l?Administració Central o Autònoma.  
h) En el cas dels professors de Centres concertats, una fotocòpia del document justificatiu del concert.  
5. Selecció de les sol·licituds.  
La selecció de les sol·licituds la realitzarà una Comissió presidida pel Director General d'Ordenació i Innovació Educativa o per la persona en qui delegue, i en formaren part:  
- El Cap del Servei de l?Arca de, Personal de la Direcció General de Règim Econòmic i de Personal.  
- El Cap del Servei de Formació del Professorat.  
- Un Director de CEP designat pel Director General d'Ordenació i Innovació Educativa.  
Hi farà de Secretari un. funcionari de la Direcció General d'Ordenació i Innovació Educativa, designat pel Director General.  
La Comissió es reunirà de forma ordinària mensualment o quan la convoque el President, i la concessió dels ajuts es farà pública per Resolució de la Direcció General d'Ordenació i Innovació Educativa.  
6. Percepció dels ajuts  
La percepció dels ajuts estarà condicionada al fet que l?interessat justifique degudament la participació en l'activitat, i per a això haurà de trametre al Servei de Formació del Professorat de la Direcció General d'Ordenació i Innovació Educativa, en els vuit dies següents al de l'acabament de l'activitat, la documentació següent:  
a) Breu memòria amb un informe crític de l'activitat realitzada.  
b) Fotocòpia del resguard de matrícula o del document que justifique la inscripció.  
c) Fotocòpia del certificat d?assistència o participació lliurat per l?entitat organitzadora.  
Si es tracta d'una activitat organitzada per una Entitat amb la qual la Conselleria de Cultura, Educació i Ciència té signat un Conveni o Acord de Col·laboració, l?esmentada entitat podrà deduir de la matrícula dels beneficiaris l?import de l'ajut concedit. La Conselleria de Cultura, Educació i Ciència, després de la presentació d'una relació justificativa dels beneficiaris matriculats per part d'aquesta entitat, hi transferirà l?import global d'aquests ajuts.  
7. Obligacions dels beneficiaris  
Els beneficiaris d'aquests ajuts resten obligats a assistir amb aprofitament i regularitat a les activitats en què es matriculen. La Direcció General d'Ordenació i Innovació Educativa podrà suspendre l'ajut concedit o reclamar a l?interessat l?import d'aquest, quan hi haurà un incompliment d'aquesta obligació per part del beneficiari.  
MODEL D'INSTÀNCIA  
Cognoms: Nom:   
Funcionari pertanyent al Cos: Núm. de registre personal: DNI:   
Centre de destinació:  
- Públic   
- Concertat   
- Adreça del centre de destinació:   
Localitat: Telèfon:   
- Àrea, cicle o especialitat:   
Adreça particular:   
Localitat: Telèfon:   
Sol·licita autorització per a participar en   
organitzat per que es realitzarà durant els  
dies de 1989 i que li siga concedit un ajut econòmic individual  
per un import total de pessetes, d'acord amb el que disposa l'Ordre de 2  
de febrer de 1989  
Que a l'efecte del pagament de l'esmentat ajut designa el compte bancari núm.   
de la sucursal del Banc o Caixa d'Estalvis   
d   
 , d de 1989